cyanic-selkie/wikianc huggingface dataset:
זכויות להט"ב באפריקה
צפון אפריקה
האנתרופולג החברתי האוסטרי פרד נאדל כתב על שבטי אנשי הנובה  בסודאן בסוף שנות ה-30 של המאה ה-20. הוא ציין בכתיבותיו כי בקרב אנשי האוטורו התקיים תפקיד טרנסוויסטי לפיו גברים התלבשו וחיו כנשים. הומוסקסואליות טרנסוויסטית התקיימה גם בקרב אנשי המורו, הנימה והטירה. בקרב אנשי הקורונגו והמסאקין, נאדל דיווח על "חוסר רצון נפוץ" בקרב גברים "לנטוש את ההנאה מחיי המחנה שכללו גברים בלבד עבור כבלי ההתיישבות הקבועה".
נקודות מבט של מנהיגים אפריקאים על הומוסקסואליות בהווה
אבונה פאולוס, הפטריארך המנוח של הכנסייה האורתודוקסית האתיופית שכיהן בתפקיד משנת 1992 ועד מותו ב-2012, קבע כי הומוסקסואליות היא "התנהגות כמו של חיה שיש להענישה". בשנת 2008 היה אחד מתריסר דמויות דתיות מקומיות שאימצו החלטה נגד הומוסקסואליות, הקוראת למחוקקים בפרלמנט האתיופי לעגן איסור על קיום פעילות הומוסקסואלית בחוקת המדינה. באותה החלטה, האישים הדתיים ייחסו קשר לעלייה בהתקפות מיניות על ילדים לקיומה של הומוסקסואליות. פאלוס הצהיר בתגובה להחלטה באומרו כי "זה משהו מאוד מוזר באתיופיה, ארץ הביבליה שמגנה את זה בתוקף. כדי שאנשים יתנהגו בצורה כזו הם צריכים להיות מטומטמים, טיפשים כמו חיות. אנחנו מגנים בתוקף את ההתנהגות הזו. הם צריכים להיות ממושמעים ומעשיהם צריכים להיות מופלים, יש ללמד אותם לקח".
צ'אד העבירה בשנת 2017 חוק המפליל קיום פעילות הומוסקסואלית כאיסור על ביצוע "מעשה סדום" שהוביל לתגובות שליליות בינלאומיות רחבות נגד המדינה בעוד שקודם לכן, מעולם לא היו קיימים חוקים נגד נטייה חד-מינית בשטחה. לעומת זאת, מספר מדינות אפריקאיות אחרות כגון: לסוטו, סאו טומה ופרינסיפה, מוזמביק, סיישל, אנגולה ובוטסואנה ביטלו את חוקיהן האנטי-הומוסקסואלים שנותרו במקומם מאז עידן הקולוניאליזם בעשורים הראשונים מאז תחילת המאה ה-21. בשנת 2019, גבון העבירה חוק המפליל קיום פעילות הומוסקסואלית כאיסור על קיום "מעשה סדום". עם זאת, בית המחוקקים הפך את ההחלטה על ידי ביטול החקיקה והעברת אי-הפללה מחדש של הומוסקסואליות שנה לאחר מכן בשנת 2020.
ניקולאס דומינגס
ניקולאס מרטין דומינגס (בספרדית: Nicolás Martín Domínguez; נולד ב-28 ביוני 1998 בהאדו שבארגנטינה) הוא כדורגלן ארגנטינאי המשחק בעמדת הקשר בקבוצת בולוניה 1909 מהסרייה א' ובנבחרת ארגנטינה.
קריירת מועדונים
דומינגס החל את הקריירה המקצוענית שלו בוולס סארספילד מליגת העל הארגנטינאית.
ב-12 בינואר 2020 ערך דומינגס את הופעת הבכורה שלו בבולוניה 1909, בהפסד 1-0 לטורינו במסגרת המחזור ה-19 בסרייה א' לעונת 2019/2020.
קריירה בינלאומית
ב-5 בספטמבר 2019 ערך דומינגס את הופעת הבכורה שלו בנבחרת ארגנטינה, בתיקו 0-0 נגד נבחרת צ'ילה במשחק ידידות. ב-13 באוקטובר 2019 הבקיע את שער הבכורה שלו בנבחרת, בניצחון 6-1 על נבחרת אקוודור במשחק ידידות.
הוא נכלל בסגל נבחרת ארגנטינה לטורניר קופה אמריקה 2021, בו זכתה נבחרתו, וערך שתי הופעות בטורניר.
שרון מרק
שרון (קינן) מרק (נולדה ב־8 באוקטובר 1977) היא מייסדת ויו"ר תנועת "הלביאות" (בפוליטיקה המקומית), המורכבת כולה מנשים תושבות העיר וסגנית ראש העיר אשדוד.
ביוגרפיה
מרק נולדה לרחל ואלי קינן, היא התחנכה בתיכון מקיף ג' באשדוד ובשנת 1995 התגייסה לצבא ושירתה במשרד הביטחון עד שחרורה בשנת 1997. בשנת 2002, סיימה את לימודי התואר הראשון (B.ED) ותעודת הוראה במכללת אחווה ובשנת 2005, סיימה את מסלול התואר השני (M.A) בבית הספר לחינוך של אוניברסיטת תל אביב. בשנת 2009, החלה את לימודיה לקראת הדוקטורט (Ph.D.)בבית הספר פורטר ללימודי הסביבה שבאוניברסיטת תל אביב, ובשנת 2022 החלה בלימודי תואר שני (MBA) במינהל עסקים למנהלים בכירים באקדמית אונו. בשנת 2015, סיימה לימודי תעודה הכשרת דירקטוריות באוניברסיטת בר-אילן ובשנת 2022 השלימה לימודי תעודה בניהול אחריות תאגידית (ESG Practitioner) מטעם שבלת ESG.
בשנת 2012, הקימה את הבלוג הסביבתי בנושא איכות הסביבה "הדבר הירוק הבא".
בין השנים 2014–2015 שימשה כעורכת משנה בכתב העת ״אקולוגיה וסביבה״, כתב עת למדע ולמדיניות הסביבה מבית האגודה הישראלית לאקולוגיה ומדעי הסביבה. בשנת 2016, ניהלה את ״המעבדה לחדשנות וקיימות למניעת אובדן מזון״ בארגון TNS Israel.
בשנת 2018, הצליחה הרשימה לשריין שני מושבים במועצת העיר אשדוד והייתה לרשימה הנשית הראשונה בארץ אשר הצליחה להתברג למערכת שלטונית בישראל. עוד באותה שנה, נחתם הסכם קואליציוני עם סיעתו של ראש העיר ד"ר יחיאל לסרי, בו נבחרה מרק לכהן כסגנית ראש העיר הראשונה בעיר אשדוד, מחזיקת תיק החינוך במשותף עם ראש העיר ומחזיקת תיק פיתוח התעשייה והתעסוקה וכיו"ר ועדת איכות הסביבה.
פעילות אקדמית
משנת 2016, מרצה מרק בחוג להוראת המדעים במכללה האקדמית אחוה בקורסי קיימות, תזונה ובריאות, ומשאבי טבע. בשנת 2017, הקימה את מרכז המחקר לקיימות במכללת אחווה וכיהנה כראש המרכז לקיימות במכללת אחווה. עוד באותה שנה, התמנתה ליו"ר ועדת כנס הקיימות השנתי של המכללה האקדמית אחוה "עכשיו מחר – אתגרי קיימות במרחב העירוני והכפרי".
בשנת 2018, התמנתה ליו"ר ועדת כנס הקיימות השנתי השני של המכללה האקדמית אחוה "עכשיו או שהעולם לא”. החל משנת 2017 ועד 2019 מרצה ומפתחת מרק את קורס ״כלכלת משק האנרגיה״ ובמקביל ריכזה את מסלול האנרגיה - במכללה להנדסה SCE ע"ש סמי שמעון בקמפוס אשדוד.
תרומתה לקהילה ולעיר אשדוד
יו״ר ומייסדת ״פורום המאה לקידום המצוינות״ משנת 2012 - פורום עצמאי וא-פוליטי של תושבי אשדוד בעלי תואר שלישי, שנועד לקדם השכלה גבוהה והנגשת המדע בעיר אשדוד. נציגת ציבור בוועדת איכות הסביבה של עיריית אשדוד בשנים 2013–2017.
בשנת 2017, הקימה את שדולת ההורים של אשדוד" (האחות הצעירה של שדולת ההורים בתל אביב), שנועדה לחזק את קול ההורים והמשפחות בקרב נותני השירותים העירוניים ומקבלי ההחלטות.
בשנת 2018, הקימה את ״קהילת הלביאות של אשדוד״ אשר מהווה את הציר החברתי המקביל לפעילות הפוליטית של ״הלביאות״.
בשנת 2023, החלה בקמפיין לקראת הבחירות לרשויות המקומיות בישראל 2023 תחת הסלוגן ״לוקחים את אשדוד לידיים״ בתאריך ה 30 במאי פורסם ששרון מרק הצטרפה לברק סרי להיות מספר 2 שלו.
חיים אישיים
מרק מתגוררת באשדוד, היא נשואה לשי ולהם ארבעה ילדים.
לארי סנדרס (כדורסלן)
לארי סנדרס (באנגלית: Larry Sanders; נולד ב-21 בנובמבר 1988) הוא כדורסלן עבר אמריקאי, אשר שיחק בליגת ה-NBA בין השנים 2010–2017. ממוצעיו הכוללים לאורך 6 עונותיו בליגה הם 6.4 נקודות, 5.7 ריבאונדים ו-1.8 חסימות למשחק.
בית לוקסמבורג
בית לוקסמבורג (בגרמנית: Haus Luxembourg) הוא משפחת אצולה גרמנית שהתקיימה כארבע מאות ושבעים שנה, במהלך ימי הביניים, ובניה שלטו בבוהמיה, הונגריה, ואף הוכתרו כקיסרי האימפריה הרומית הקדושה.
לארי סנדרס (כדורסלן)
קריירת מכללות
סנדרס נולד בעיר פורט פירס שבפלורידה, ובנערותו למד בפורט סנט לוסי הסמוכה. בשנת 2007 החל ללמוד באוניברסיטת וירג'יניה קומונוולת', וכבר בעונתו הראשונה בקבוצת הכדורסל שלה (VCU Rams) הוביל את כל שחקני מחוז CAA בממוצע חסימות למשחק (3.0), על אף ששותף בכ-16.6 דקות בממוצע למשחק בלבד. בעונת 2009/2010 הוביל את קבוצתו בנקודות (14.4), בריבאונדים (9.1) ובחסימות (2.6) למשחק, וכן באחוזי קליעה מהשדה (53.4%), ובסיומה זכה בתואר שחקן ההגנה של המחוז בפעם השנייה ברציפות. בקיץ 2010 עזב את האוניברסיטה, לאחר 3 עונות בלבד, לטובת התמודדות לבחירה בדראפט ה-NBA.
בית לוקסמבורג
היסטוריה
בשנת 963 בנה זיגפריד, רוזן הארדנים את מבצר לוקסמבורג, ונטל לעצמו את התואר "רוזן לוקסמבורג". בשנת 1065 מונה ואלראן מארלון לרוזן לימבורג, ובשנת 1119 הועלה נכדו ואלראן השני למעמד דוכס. בשנת 1247 ירש היינריך בנו של ואלראן השלישי, דוכס לימבורג את רוזנות לוקסמבורג מאמו ארמסינדה, רוזנת לוקסמבורג, בתו של היינריך הרביעי, רוזן לוקסמבורג, שהיה צאצא של הענף המבוגר של בית לוקסמבורג.
לארי סנדרס (כדורסלן)
מילווקי באקס
בדראפט ה-NBA 2010 נבחר סנדרס על ידי מילווקי באקס, בבחירה ה-15. לאחר שתי עונות כשחקן ספסל שולי במילווקי, פרץ סנדרס כאחד השחקנים המובילים של הקבוצה בעונת, במהלכה רשם ממוצעים של 9.8 נקודות, 9.5 ריבאונדים ו-2.8 חסימות למשחק. ב-30 בנובמבר השיג טריפל דאבל נדיר שכלל 10 נקודות, 12 ריבאונדים ו-10 חסימות, בהפסד קבוצתו מול מינסוטה טימברוולבס. בהצבעה לפרס השחקן המשתפר של אותה עונה סיים במקום השלישי, אחרי גרייביס ואסקס והזוכה פול ג'ורג'.
בית לוקסמבורג
היסטוריה
בשנת 1281 מת היינריך החמישי, רוזן לוקסמבורג, ובמקומו עלה לשלטון בנו היינריך השישי, רוזן לוקסמבורג, אולם הוא נהרג בקרב וורינגטון, ובמקומו עלה לשלטון בנו היינריך השביעי, רוזן לוקסמבורג. בשנת 1308 הוכתר היינריך השביעי כמלך הרומאים, ובשנת 1312 אף הוכתר כקיסר האימפריה הרומית הקדושה, אולם הוא מת במפתיע בשנת 1313.
לארי סנדרס (כדורסלן)
מילווקי באקס
בקיץ 2013 חתם על הארכת חוזה במילווקי ל-4 עונות נוספות, החל מעונת, בסך 44 מיליון דולר. בנובמבר 2013 נפצע באצבעו במהלך קטטה במועדון לילה, ונאלץ לעבור ניתוח אשר השבית אותו מ-25 משחקים. באפריל 2014 הושעה מחמישה משחקים לאחר שנכשל בבדיקת סמים. בסך הכול שותף סנדרס ב-23 משחקים בלבד באותה עונה, ותרם 7.7 נקודות, 7.2 ריבאונדים ו-1.7 חסימות בממוצע למשחק.
קליבלנד קאבלירס
בינואר 2017, כשנתיים לאחר פרישתו, הודיע סנדרס על חזרתו למשחק, ובמרץ 2017 חתם על חוזה בקליבלנד קאבלירס. לאחר חמישה משחקים בלבד, בהם קלע 4 נקודות בסך הכול, שוחרר סנדרס מהקאבלירס, ומאז לא חזר לשחק.
בית לוקסמבורג
היסטוריה
בשנת 1310 התחתן בנו של היינריך - יוהאן, מלך בוהמיה עם אליזבת מבוהמיה, אחותו של וצלאב השלישי, מלך בוהמיה, והוכתר כמלך בוהמיה. בשנת 1314 ניסה יוהאן להיבחר במקום אביו כמלך הרומאים, אולם נכשל בכך, ולודוויג הרביעי, דוכס בוואריה הוכתר בתואר.
בשנת 1346 נבחר קרל מבוהמיה, בנו של יוהאן, מלך בוהמיה לאנטי-מלך ללודוויג, על ידי חלק מהנסיכים שהסתכסכו עם לודוויג, ואף נתמכו על ידי האפיפיור קלמנס השישי. בשנת 1347 מת לודוויג הרביעי, ועד מהרה הפך קרל לשליט היחיד באימפריה. בשנת 1354 העניק קרל לאחיו ונצל הראשון, רוזן לוקסמבורג את התואר דוכס, ולאחר מותו בשנת 1383 ירש אותו בנו של קרל - וצלאב. בשנת 1378 מת קרל, ובנו וצלאב הרביעי, מלך בוהמיה ירש את נחלותיו. וצלאב אף הוכתר וצלאב הרביעי (ונצל מלוקסמבורג)מלך הרומאים, אולם בשנת 1400 הודח מתפקידו על ידי רופרכט השלישי, הנסיך הבוחר מפפאלץ. בשנת 1410 מת רופרכט, ובמקומו נבחר זיגמונד, מלך הונגריה, אשר נבחר גם למלך בוהמיה לאחר מותו של וצלאב בשנת 1419. זיגיסמונד סיים את הקרע המערבי בשנת 1417, ואף גבר על ההוסיטים בשנת 1434. בשנת 1437 מת זיגיסמונד, ועם מותו נכחד בית לוקסמבורג.
סימן טוב
{{פירושונים|* עברית בסימן טוב – תוכנית טלוויזיה ישראלית, ללימוד עברית, בכיכובו של דודיק סמדר
ראו גם
}}
היינריך החמישי, דוכס בוואריה
היינריך החמישי, דוכס בוואריה (בגרמנית: Heinrich V. von Bayern; 960–1026), היה דוכס בוואריה בין השנים 1004–1009 ובין השנים 1017–1026, ובנוסף היה גם רוזן לוקסמבורג בין השנים 998–1026.
ביוגרפיה
היינריך נולד בשנת 960, לזיגפריד, רוזן הארדנים ולהדוויג מנורדגאו, בתו של אברהארד הרביעי, רוזן נורדגאו.
בשנת 998 מת אביו זיגפריד מלוקסמבורג, והיינריך עלה לשלטון במקומו. בשנת 1004 נתן לו גיסו היינריך השני, קיסר האימפריה הרומית הקדושה את דוכסות בוואריה, אולם לאחר שמרד בו בשנת 1008 חזר ונטל אותה ממנו. בשנת 1017 לאחר השתדלותם של הריברט מקלן, ארכיבישוף קלן ופופו פון באבנברג, ארכיבישוף טריר, החזיר היינריך השני את בוואריה להיינריך.
בשנת 1026 מת היינריך ללא ילדים, ומשום כך ירשו אותו אחייניו היינריך מלוקסמבורג בלוקסמבורג, והיינריך השלישי, קיסר האימפריה הרומית הקדושה בבוואריה.
כריסטופר
כריסטופר (באנגלית: Christopher) הוא שם שמקורו בשמו של הקדוש היווני כריסטופורוס (Χριστόφορος), שמשמעו "נושאו של המשיח" או "נושאו של ישו". השם משמש כשם פרטי מאז המאה ה-10, ובמהלך רוב המחצית השנייה של המאה ה-20 היה ברשימת 20 השמות הפרטיים הנפוצים ביותר באנגליה. השם משמש גם כשם משפחה. {{פירושונים| אישים ששם משפחתם "כריסטופר":
ראו גם
}}
ג'ילי אמגרנד GL
ג'ילי אמגרנד GL (באנגלית: Geely Emgrand GL) היא מכונית משפחתית גדולה מתוצרת יצרנית הרכב הסינית ג'ילי אשר מיוצרת משנת 2016 ועד היום.
ג'ק גלאגר
אוליבר ווסטפילד קלפי (באנגלית: Oliver Westfield Claffey; נולד ב-7 בינואר 1990) הידוע יותר בשם הבמה שלו, ג'ק גלאגר הוא מתאבק ולוחם MMA אנגלי. הוא מוכר בעיקר בשל תקופתו בארגון ההיאבקות WWE, שבו הופיע במותגים 205 לייב (המיועדת למחלקת משקל הקל של הארגון) ו-NXT לרוב תחת שם הבמה "ג'נטלמן" ג'ק גלאגר. קלפי התמודד עם מספר האשמות בגין תקיפה מינית; הוא שוחרר מה-WWE ביוני 2020 עקב תקיפה שפורסמה בשנת 2014 מטעם התנועה החברתית Speaking Out.
תקיפה מינית והאשמות אחרות
נשים רבות האשימו את קלפי בגין תקיפה מינית. ב-19 ביוני 2020, עלתה לסדר היום תקיפה שפורסמה בשנת 2014 כחלק מהתנועה החברתית Speaking Out. הוא שוחרר מחוזהו ב-WWE באותו היום, כשקיבל אחריות על המקרה לאחר שיחות עם הנהלת ארגון ה-WWE. בהמשך, קלפי פרסם הצהרה שבה הוא התנצל על התקיפה שהתרחשה בשנת 2014, אך בד בבד טען כי מדובר ב"מקרה בודד", שאינו משקף את היחס שלו כלפי נשים. בתגובה, הצד הנתקף המשיך לטעון שקלפי תקף מספר נשים נוספות.
הרברט קוהנר
הרברט "הארי" קוהנר (בגרמנית: Herbert Rudolf Kuhner; נולד ב-29 במרץ 1935 בווינה) הוא סופר ומתרגם אוסטרי־יהודי.
חייו
קוהנר היגר עם הוריו לארצות הברית בשנת 1935 וסיים את לימודיו באוניברסיטת קולומביה. הוא חזר לווינה ב-1963, שם הוא עובד כסופר ומתרגם. הוא הגה את המושג remigration, שהוא "ניאולוגיזם, שפירושו לחזור למקום שממנו גירשו אותך".
נשיא אוסטריה העניק לו את התואר פרופסור.
קוהנר פועל בתרגומיו להפצת ספרות של קבוצות אתניות אוסטריות והנגשתה לקהל דובר אנגלית. הוא חיבר אנתולוגיה של שירה לירית אוסטרית לאחר 1945 וזו יצאה לאור באמצעות הוצאת שוקן. הוא חתן פרס תאודור קרמר לשנת 2014.
ח'וג'נד
ח'וג'נד (בטג'יקית: Хуҷанд; ברוסית: Худжанд - חוּדְזָ'נְד; בפרסית: خُجَند, תעתיק: ח'ֹגַ'נְד; בין השנים 1936–1991 נקראה לנינאבאד (בטג'יקית: Ленинобод; ברוסית: Ленинабад; בפרסית: لنین‌آباد‌)) היא העיר השנייה בגדלה בטג'יקיסטן ובירת מחוז סוגד בצפון-מערב המדינה. העיר ממוקמת על נהר הסיר דריה, כ-210 ק"מ צפון-מזרחית לבירה דושנבה. לפי אומדן רשמי מתאריך 1 בינואר 2020 מתגוררים בעיר כ-183,600 בני אדם. ח'וג'נד נחשבת לאחת מן הערים העתיקות באסיה, וקיומה החל לפני כ-2,500 שנים.
היסטוריה
לאורך ההיסטוריה ח'וג'נד נחשבה למיקום מרכזי בדרך המשי. האזור יושב לראשונה על ידי כורש זמן קצר לפני מותו.
בשנת 329 לפנה"ס העיר נכבשה על ידי אלכסנדר הגדול ושמיקם בסמוך לה את אלכסנדריה אסחטה. השלטון של אלכסנדר עודד את התרבות ההלניסטית באזור, שהחזיקה מעמד ב-300 השנים שלאחר מכן.
בתחילת המאה ה-8 האזור נכבש על ידי נסיכויות מוסלמיות. במהלך המאה ה-13 אזור ח'וג'נד נכבש על ידי האימפריה המונגולית. במהלך המאה ה-19 היו סכסוכים רבים בח'וג'נד בין שליטי בוכרה לבין האימפריה הרוסית אשר כבשה סופית את האזור בשנת 1866. ביולי 1916 התרחשו מהומות בעיר בין השלטונות הרוסיים לבין התושבים בנוגע לגיוס כפוי לצבא האימפריה הרוסית בזמן מלחמת העולם הראשונה.
Dark Tranquillity
דארק טרנקוויליטי (Dark Tranquillity, "שלווה אפלה") היא להקת דת' מטאל מלודי משוודיה. Dark Tranquillity, יחד עם At the Gates ו-In Flames, נחשבת לחלוצה בז'אנר שמכונה כיום דת' מטאל מלודי.
הלהקה הוקמה ב-1989 תחת השם Septic Broiler; ב-1990 הוציאה שני דמואים בסגנון דת' מטאל מסצנת הדת' מטאל הסקנדינבי המוקדמת, אך עדיין לא הייתה מלודית בצורה יוצאת דופן. הלהקה שינתה את שמה ל-Dark Tranquillity בשנת 1991, והוציאה את אלבום הבכורה שלה Skydancer רק שנת 1993. בתקופה זו חברי הלהקה היו אנדרס פרידן (סולן), מיקאל סטנה (גיטרה), ניקלס סונדין (גיטרה), מרטין הנדריקסון (בס) ואנדרס ייברפ (תופים). בשנת 1995 עזב פרידן את הלהקה לטובת אין פליימס, גם היא מסצנת הדת' המלודי של גטבורג, וסטנה, שהיה באותו זמן גם הסולן של אין פליימז, תפס את מקומו כסולן של דארק טרנקוויליטי. את מקום הגיטריסט שהתפנה מילא פרדריק יוהנסון. באותה שנה יצא האלבום The Gallery, אלבום עמוס בריפים מלודיים ובשינויי קצב ומצב רוח תכופים, שנחשב לאחת מהקלאסיקות הגדולות של הז'אנר.
הלהקה המשיכה להוציא דיסקים בקצב קבוע. The Mind´s I שיצא ב-1997 היה בסגנון דומה ל-The Gallery, אך בהפקה מהוקצעת יותר. ב-Projector משנת 1999 פנתה הלהקה לכיוון גותי יותר, שהתבטא בין היתר בכך שסטנה שר גם שירה נקייה (כלומר, שלא בגראולינג) ובמבני שירים סטנדרטיים יותר. ב-Haven משנת 2000 הקצינה מגמת ההאחדה המבנית של השירים, הריפים המהירים בגיטרה נעלמו ושולבו אמצעים אלקטרוניים (מרטין ברנדסטרום צורף ללהקה במיוחד לצורך זה). אלבום זה נחשב בעיני רבים לנקודת שפל בדיסקוגרפיה של הלהקה. Damage Done מ-2002 ו-Character מ-2005 המשיכו את מגמת שילוב האלמנטים הגותיים והאלקטרוניים, אך שאבו יותר ממקורות הדת' המלודי של הלהקה. Fiction מ-2007 שילב את כל הסגנונות שהלהקה התנסתה בהם בכל שנות פעילותה, ונחל הצלחה וביקורות מהללות רבות ברחבי העולם.
ב-14 באוגוסט 2008 הייתה אמורה הלהקה להופיע בישראל, יחד עם אופת', נוורמור ולהקות אחרות, במסגרת פסטיבל Anthem Metal Fest אך בסופו של דבר לא הופיעה בגלל ביטולו.
ב-5 במאי 2012 הופיעה הלהקה בפעם הראשונה בישראל במועדון הבארבי בתל אביב.
ישראל באירוויזיון 2009
רקע
ב-21 בדצמבר 2008 הוחלט ברשות השידור לקיים קדם-אירוויזיון פרטי לנציג ישראל באירוויזיון שיבחר באמצעות ועדה.
בחירת המבצע
על פי שמועה שהופצה, הראל סקעת היה הזמר המיועד לייצג את ישראל באירוויזיון 2009. בעבר הוא הגיש בקשה לרשות השידור במטרה לייצג את ישראל באירוויזיון, אך רשות השידור דחתה את הצעתו של סקעת. ב-2009 הוא שוב היה המועמד המוביל לייצג את ישראל בתחרות האירוויזיון, אך רק בתנאי שיוכרע מחלוקת בינו לבין חברת התקליטים שלו, הד ארצי, האוסרת עליו להקליט חומר חדש, לכל מטרה. אך מחלוקת משפטית זו הסתיימה בכישלון, והוציאה את סקעת מחוץ לקדם-אירוויזיון.
מועמדותה של מרינה מקסימיליאן בלומין נשקלה על ידי רשות השידור לאחר פסילתו של סקעת, אבל היא יכלה להתחרות במוסקבה, רק אם תפתור את בעיות השירות הצבאי שלה. מאיה בוסקילה נחשפה גם היא כאפשרות, היא שירתה בצבא הגנה לישראל החל מחודש מאי 2008.
לבסוף ב-11 בינואר הכריזה רשות השידור כי אחינועם ניני, שנודעת בשם נועה, תייצג את ישראל בתחרות, ולאחר מכן הוחלט כי הזמרת מירה עווד תשיר איתה. הייתה זו הפעם הראשונה שזמר ערבי-ישראלי יצג את ישראל באירוויזיון.
ניני חשפה שהשירים שלהם שיוצגו לבחירה יתבצעו בשלוש שפות: באנגלית, בעברית ובערבית, כדי העביר מסר של שלום בזמנים קשים אלה.
בחירת השיר
קדם-אירוויזיון 2009 הוא תחרות שירים שנועדה לבחור את השיר שייצג את ישראל בתחרות האירוויזיון 2009.
בשל קשיים כלכליים, נבצר מערוץ 2 להפיק תחרות קדם-אירוויזיון כמו בשנה שעברה. לכן רשות השידור הפיקה בעצמה את הקדם אירוויזיון, ששודר בתאריך 2 במרץ 2009 בערוץ הראשון ולראשונה גם בקול ישראל בערבית והנחתה עדן הראל, על מנת לבחור את השיר שייצג את ישראל במוסקבה. הצמד ניני ועווד ביצעו ארבעה שירים, כולם הכילו מילים באנגלית, עברית וערבית. כל השירים נכתבו על ידי ניני, עווד וגיל דור.
התחרות לבחירת השיר המנצח התקיימה ב-2 במרץ 2009. הזוכה נקבע באמצעות קולות של שלושה שופטים וקהל הצופים. שני שופטים בצפון ובדרום הארץ, בקריית שמונה ובבאר שבע, היוו 15% מכלל ההצבעה הסופית. אליהם הצטרפו חבר שופטים מטעם רשות השידור, המהווים 30% מהקולות, ובחירת הצופים היוותה את 40% הנותרים. שיר הזוכה בתחרות היה There Must Be Another Way (עינייך).
שלב הניקוד
כל נקודת שיפוט חילקה לשירים נקודות על-פי המדרג הבא: 2, 6, 10 ו-12. כאשר הנקודות בנקודות השיפוט האזוריות הוכפלו מהניקוד הבסיסי ב-1.5 (15% מההצבעה הכוללת), כלומר: 3, 9, 15 ו-18. בוועדת השיפוט של רשות השידור הוכפל הניקוד הבסיסי ב-3 (30% מההצבעה הכוללת), כלומר: 6, 18, 30 ו-36. ובהצבעת הצופים הוכפל הניקוד ב-4 (40% מההצבעה הכוללת), כלומר: 8, 24, 40 ו-48.
חצי גמר
ישראל השתתפה בחצי גמר הראשון והופיעה ה-10 בסדר ההופעה, אחרי טורקיה ולפני בולגריה. בתום ההצבעה ישראל העפילה לגמר.
גמר
ישראל הופיעה ה-2 בסדר ההופעה, אחרי ליטא ולפני צרפת. בתום ההצבעה ישראל קיבלה 53 נקודות והגיעה למקום ה-16.
חוף השלדים
חוף השלדים (באנגלית Skeleton Coast) הוא החלק הצפוני שברצועת החוף של נמיביה. גבולותיו הם מנהר קוננה בצפון ועד לנהר סווקופ בדרום, והוא שוכן לחופי האוקיינוס האטלנטי. לעיתים משתמשים במנוח "חוף השלדים" על מנת לתאר את כל החוף של מדבר נמיב. הבושמנים שבפנים הארץ קוראים לאזור - "האדמה שהאל ברא בכעסו", בעוד המלחים הפורטוגזים שהגיעו לחוף במסעם כינו את המקום - "שערי הגיהנום".
חוף השלדים נקרא כך כיוון שבעבר היה מכוסה החוף בעצמות לווייתנים וכלבי ים שניצודו ("Skeleton" - שלד באנגלית), אם כי כיום החוף מכוסה דווקא בשלדות אוניות שנטרפו וטבעו - למעלה מ-100 כלי שיט בגדלים שונים שרועים לאורך חוף זה. חוף השלדים מכיל באופן כללי חול רך, אשר לעיתים מופיעים בו מחשופי סלע. בחלקו הדרומי, חוף השלדים משופע בחצץ, לעומת חלקו הצפוני שם הדיונות הן סוג האדמה הדומיננטי.
בעבר הרחוק החוף הוחזק על ידי קבוצת הסטרנדלופר (בשפת קויסן - ציידים-לקטים), ועדויות לכך נמצאות בערימות צדפות שנמצאות במספר חלקים של החוף.
האירופאי הראשון שדרך על אדמת נמיביה היה הפורטוגזי דיוגו קאו, שעצר בחוף זה ב-1486. הוא הציב שם פדראו (Padrão), עמוד אבן, שהחליף את צלבי העץ בהם נהגו עד אז להשתמש הפורטוגלים, על מנת לקבוע חזקה פורטוגלית על הקרקע.
נמיביה הכריזה על מרבית החוף, 16,000 קמ"ר, כפארק לאומי חוף השלדים, כאשר חלקו הצפוני של הפארק יועדו כשטחים פתוחים. החוף שימש אתר צילומים למספר סרטי תעודה על חיות הבר במקום, בייחוד בנוגע להסתגלותם של החיות למזג האוויר הצחיח.
בוי (כפר)
בוי (בהונגרית: Buj) הוא כפר במחוז סבולץ'-סטמאר-ברג שבצפון מזרח הונגריה.
הכפר ואזורו מיושבים לסירוגין מאז המאה ה-13.
יהודי בוי
יהודים התיישבו בבוי באמצע המאה ה-18. רובם התפרנסו ממסחר וממלאכה. הקהילה התארגנה בסוף המאה ה-18 והקימה בית כנסת ובית עלמין.
בשנת 1938, עם פרסום "החוקים היהודיים" שנועדו להגביל את היהודים בתחומי הכלכלה והחברה, פרצו בריונים מקומיים לבית הכנסת, ניפצו את חלונותיו וחיבלו ברהיטים.
בשנת 1941 נשלחו כל הגברים היהודים עד גיל 50 לעבודות כפייה ורובם נספו. באביב 1944, לאחר כניסת הגרמנים להונגריה, הועברו היהודים לגטו ניראג'האזה. במחצית השנייה של יוני, שולחו כל יושבי הגיטו למחנה ההשמדה אושוויץ. בשנת 1944, לאחר כניסת הצבא הגרמני להונגריה, נרצחו יהודים רבים מהקהילה בשואת יהודי הונגריה.
אחרי המלחמה חזרו לכפר כמה יהודים, אבל חיי הקהילה לא חודשו.
בדף הקהילה ממפקד קהילות הונגריה כתבו התושבים שבקהילה חיים 102 חברים, מנהיג הקהילה היה שמואל שוורץ ורב הקהילה הוא אדה פריד רבה של קהילת טיסברצל.
מיכאל שרף
מיכאל שרף הוא רופא ישראלי. הוא פרופסור לרפואה, מומחה לרפואת המשפחה ומוסמך בבריאות הציבור. בתפקידו הציבורי האחרון כיהן כסמנכ"ל וראש חטיבת בתי החולים בשירותי בריאות כללית.
ביוגרפיה
שרף נולד במוגדור שבמרוקו, ובגיל 4 עלה לישראל. בילדותו התגורר ביישוב אופקים שבנגב והתחנך בבית הספר התיכון ע"ש מיי בוייאר בירושלים.
בשירותו הצבאי היה מפקד קורס חובשים קרביים. השתחרר משירות מילואים בדרגת סא"ל.
בשנת 1993 מונה כמנהל רפואי של מחוז דרום בכללית. בשנת 2001, מונה כראש מינהלת הביזור בהנהלה הראשית של כללית, ובשנת 2003 מונה לראש אגף תכנון ומדיניות בריאות בהנהלה הראשית של כללית.
בסוף שנת 2006 התמנה למנהל המרכז הרפואי מאיר בכפר סבא, ובשנת 2007 למנהל המרכז הרפואי סורוקה בבאר שבע.במהלך כהונתו כמנהל בית החולים התמודד עם ניהול וטיפול בפצועים תחת מתקפת הטילים על הדרום בזמן מבצע עופרת יצוקה ומבצע עמוד ענן. בשנת 2010 ניבחר פרופ' שרף כרופא משפחה מצטיין ומעורר השראה על ידי המגזין דה מרקר וצוין ברשימת 101 הרופאים המשפיעים בישראל.
שרף הוא איש סגל בפקולטה למדעי הבריאות באוניברסיטת בן-גוריון.
סמירה סרייה
סמירה סרייה (נולדה ב-15 בדצמבר 1975) היא שחקנית קולנוע, טלוויזיה ותיאטרון ערבייה-ישראלית. נוסף על כך, סרייה כותבת שירה, קטעי ראפ וספוקן וורד. סרייה היא גם אחות מוסמכת בהשכלתה.
תחילת דרכה
סמירה סרייה נולדה בחיפה, לנימר וסובחייה. היא הצאצא ה-11 מתוך 13 ילדיהם.
בגיל 19 עברה לירושלים לצורך לימודי סיעוד באוניברסיטה העברית. את הקריירה המקצועית שלה החלה כאחות במשרה מלאה בבית חולים איכילוב בתחום אונקולוגיה-המטולוגיה. מלאה מספר תפקידים בבית החולים הכללי איכילוב, בניהם מדריכה קלינית, רכזת הדרכה, מתאמת אימונותרפיה. עסקה כמורה ומדריכה בבית-הספר האקדמי לאחיות ע"ש שיינברון שבמרכז הרפואי ת"א וניהלה קליניקה פרטית לטיפולים חדשניים ומתקדמים בתחום האימונותרפיה.
קולנוע וטלוויזיה
תשוקה וכישרון למשחק היו לה כבר בגיל מאוד צעיר כאשר "עשתה קטעים" לבני משפחתה, אך רק ב-1997 התנסתה לראשונה בחוויית משחק של ממש כאשר השתתפה בסדנת משחק במתנ"ס בלוד בהנחיית השחקן יונתן צ'רצ'י. בדצמבר 1998 עברה סרייה להתגורר בתל אביב והתחילה להתעניין בעשייה משחקית במסגרת תרבות הפרינג' של תל אביב, דרכה השתתפה בסדנאות למשחק והופיעה במגוון סגנונות, כולל דראג. אז גם גילתה את כישרונה לכתוב ראפ ולהופיע איתו. ואולם באותה תקופה הופעות הבמה עוד לא התפתחו לכדי קריירה.
בשנת 2008 הייתה ההופעה הקולנועית הראשונה שלה כשהופיעה בסרט הקצר "געוואלד" של נטעלי בראון. אך הפריצה שלה הגיע ב-2011 כאשר השתתפה כאחת השחקניות הראשיות בסדרת הטלוויזיה "30 ש"ח לשעה", בה שיחקה את אמל, אחת משלוש עובדות ניקיון קשות יום. הסדרה נחלה הצלחה רבה וזכתה בפרס האקדמיה הישראלית לטלוויזיה לסדרת הדרמה הטובה ביותר ובפרס הבימוי הטוב ביותר לשנת 2012, הצלחה שהמשיכה גם לעונה השנייה של "30 ש"ח לשעה", שעלתה ב-2014.
סרייה כיכבה לצידה של שרה אדלר בסרט "בורג" של שירה גפן, שיצא אף הוא ב-2014. הסרט עוסק בסיפורי מראה של אישה ישראלית יהודייה ואישה ערביה פלסטינית מן השטחים, שאט-אט מחליפות מקום. סרייה ליוותה את הסרט להקרנות בפסטיבלי סרטים, כולל פסטיבל קאן ופסטיבל סרטי נשים בהודו. ב-2017 ייצא הסרט "געגוע" של שבי גביזון, בו סרייה מגלמת את תפקיד ראודה.
בינואר 2015 התקבלה לגלם את התפקיד הראשי בסרט "סמירה", המספר את סיפורה של אישה פלסטינית בתחילת שנות ה-40 לחייה אשר מגויסת לביצוע פעולת התאבדות בישראל, וברגע האחרון משנה את דעתה וזורקת את התיק. הסרט הוא בעצם אוסף של עדויות מצולמות מחקירתה של סמירה על ידי המשטרה, דרכן הצופים מגלים את סיפור חייה. סרייה החליטה לא לגלם את הדמות בסרט וסירבה להשתתף בו כי תפסה אותו כאנטי-ערבי ואסלאמופובי. סרייה פרסמה מאמר באתר "המקום הכי חם בגיהנום" לגבי התנגדותה לסרט.
ביוני 2015 זכתה בתחרות התסריט הטוב ביותר בפסטיבל הבינלאומי לקולנוע גאה.
ב-2016 חזרה ללמוד לימודי קולנוע בחוג לקולנוע באוניברסיטת תל אביב, בין היתר כדי לכתוב ולביים סרט פיצ'ר.
ביוני 2017 זכתה במענק מקרן גשר לקולנוע רב תרבותי להפקת וצילום סרטה הקצר הראשון.
בשנת 2018 יצא לאקרנים הסרט "מות המשוררת", בבימוין של דנה גולדברג ואפרת מישורי, וסרייה מופיעה בו באחד משני התפקידים הראשיים, לצד יבגניה דודינה.
בשנת 2020 שיחקה וביימה את "פוליגרף" סרט קצר המספר על אחות לסבית ערבייה המנהלת רומן עם קצינת מודיעין הצעירה ממנה. הסרט הוקרן במסגרת הפסטיבל הבינלאומי לקולנוע גאה.
תיאטרון ובמה
סרייה היא הדראג קינג הפלסטיני הראשון, והייתה מופיעה בשם הבמה סמימו. היא התחילה להופיע ב-2003 במסיבות של הקהילה הקווירית הרדיקלית. את תפקידה הבימתי הגדול הראשון בתיאטרון גילמה במחזה "הטווס מסילואן", בבימויים של חן אלון וסיני פתר. בהצגה שיחקה צעירה ערבייה שנאלצת לגשר בין אינטרסים של רשויות המדינה, מתנחלים, ותושבים ערבים במקום שהופך לאתר חפירה היסטורי, תפקיד שזיכה אותה בציון לשבח על משחק מיוחד בפרמיירת ההצגה בפסטיבל עכו באותה שנה. נכון ל-2017, ההצגה – שזכתה בפרס קיפוד הזהב ולעיטורים נוספים ושבחים בביקורת – עדיין רצה. לאחר מכן, הופיעה מספר פעמים בפסטיבל עכו לתיאטרון אחר, 2013 עם ההצגה "חוצבמה" בבימויו של רן בכור, הצגה אשר זכתה בפרס הנועזות. ב-2014 שיחקה בהצגה "סלים, סלים" בבימויה של סתיו פלטי-נגב, הצגה שזכתה בפרס המחזה הטוב ביותר והשחקן הראשי (ג'ורג' אסכנדר) הטוב ביותר. ב-2016, השתתפה בתור שחקנית-יוצרת בהצגת האוונגרד "שרבר" של רן בכור. ההצגה זכתה בפרס ההצגה הטובה ביותר בפסטיבל עכו, ועד מהרה נפתחו תאריכים למופעים נוספים ברחבי הארץ.
בתור מופיעת ראפ וספוקן וורד, סרייה מופיעה סולו וכן בשיתוף עם מגוון אמנים, כולל תאמר נפאר, סיסטם עאלי ואחרים.
אקטיביזם
את מעורבותה הפוליטית החברתית התחילה סרייה בפעילותה בקבוצה הקווירית "כביסה שחורה", וגם הייתה בין מקימות ארגון הפלסטיניות הקוויריות "אסוואת", אשר במסגרתו פעלה במשך שנים לשינוי במצב הנראות והקבלה של הקהילה הלהט"בית בחברה הפלסטינית, בעיקר בגבולות מדינת ישראל. היא גם הייתה חלק מהסצנה הקוויר-פוליטית של תל אביב בעשור הראשון לשנות האלפיים, וממארגנות קולקטיב "קווירחנה", שהייתה עורכת מסיבות ללא מטרת רווח שנועדו לספק לקהילה הקווירית אלטרנטיבה לליינים מסחריים, א-פוליטיים והומוסקסואליים בעיקרם. הקולקטיב גם פעל לייצר אלטרנטיבות למצעד הגאווה התל אביבי הממוסחר והא-פוליטי. הפעילות של קווירחנה תועדה בסרט הדוקומנטרי Nation Monsters and Super Queers, בהשתתפותה של סרייה.
בדצמבר 2018, הופיעה סרייה על שער המגזין "GenderTuck", שכולל ראיון עמה בו היא מדברת על נושא הגיליון, משפחה, ועל משפחה מולדת ומשפחה נבחרת.
אבנר גדסי
ביוגרפיה
גדסי נולד בשכונת התקווה בתל אביב וגדל בעוני. אביו עלה לישראל מתימן עם שתי נשותיו, והתקשה לפרנס שתי משפחות מרובות ילדים. גדסי הצליח לרכוש גיטרה בילדותו, אך לא לממן חינוך מוזיקלי מסודר. הוא לימד את עצמו בנגינה כשהוא מתמיד באימונים ומתגנב להופעות.
גדסי התחיל לשיר בשנות ה-70 באירועים משפחתיים ובבתי כנסת. ב-1970 זכה בתחרות כישרונות צעירים של עיר הנוער, וב-1973 הוציא את תקליטו הראשון, "אבנר גדסי". האלבום זכה להצלחה וכלל את הלהיטים "נפרדנו כך", "אודליה", "מישהו חיכה לך בחוץ", "מקום כזה", "גן העדן" ו"לוליטה", שהיה מבוסס על ספרו הידוע של ולדימיר נבוקוב מ-1955. בעקבות זאת, נפסל השיר לשידור, והותר להשמעה רק שנים מאוחר יותר.
גדסי פיתח סגנון מוזיקלי ייחודי שהיה שילוב של רוק ומוזיקה מזרחית, ולא הכיל בתחילה שירים קלילים וקליטים. שירי אלבומו הראשון של גדסי זכו להערכה רבה מצד אמנים שונים, כגון בעז שרעבי וזוהר ארגוב, שפיתחו איתו קשרי עבודה. אולם, ההשפעה המזרחית וחוסר הקלילות בשיריו, הפריעו לגדסי לפרוץ אל הרדיו הישראלי. ההשפעה החזקה של סגנון הרוק האטה את מכירותיו בדוכני הקלטות לזמר מזרחי. בניסיון לפרוץ אל הרדיו, גדסי הוציא שיר אותו כתב והלחין שלא זכה להשמעות, הוקלט מחדש למילותיה של סמדר שיר ונודע בשמו "נפרדנו כך". לאחר התאבדותו של דודו טופז בבית המעצר, חשפה סמדר שיר שהשיר נכתב בהשראת פרשיית האהבים שלה עם טופז, כאשר הייתה בת 14 והוא בן 25.
ב-1976 יצא אלבומו השני "מדליק", כשגדסי מלחין את מרבית שירי האלבום. בין שירי האלבום בלטו: "רויזטה" (מילים: משה בן שאול ואלי בכר: לחן: גדסי ואלדד שרים), "התשובה לתפילתי" (מילים: אילן גולדהירש), "עיניה קראו לי" (מילים: יורם טהרלב, לחן: אלדד שרים) ו"בן בלי בית", שהיה גרסה עברית של אבי קורן לשיר "JOHNNY GUITAR" של ויקטור יאנג, ופגי לי. אלדד שרים עיבד את שירי האלבום וניגן בכלי מקלדת וכלי הקשה, ואיתו השתתפו בהקלטות גם חיים רומנו, יוסי לוי, ובני וילנר בגיטרות, אלי מגן, קובי כהן, ואצ'י שטרו בגיטרה בס, שלמה חממי בתופים, ונגנים נוספים. עוד באותה שנה הספיקת חברת התקליטים "קוליפון" להוציא לגדסי אוסף "12 להיטי זהב", שכלל שירים מ-2 האלבום הראשונים, וחידוש ל"מי ידע שכך יהיה", בעיבוד של קובי אושרת.
שני האלבומים הבאים זכו ליותר השמעות ברדיו, ונתנו לגדסי להיט רדיו ראשון: השיר "שרונה". עם הצלחתו של ידידו, זוהר ארגוב, במכירות בדוכני הקלטות למוזיקה מזרחית, היטה גדסי את סגנונו יותר כלפי המוזיקה המזרחית, והפך לאחד הזמרים המזרחיים המוכרים בישראל.
באמצע 1981 יצא אלבום האולפן הרביעי של גדסי - "מנגן ושר" בחברת התקליטים סי בי אס ישראל. דוד קריבושי עיבד את שירי האלבום, מלבד שיר הנושא, ואיתו השתתפו בהקלטות גם חברי להקת "ברוש", שלמה יידוב בגיטרה אקוסטית, ונגנים נוספים בכלי נשיפה ומיתרים. השיר הבולט באלבום היה "שרונה" (מילים: אילן גולדהירש), שהגיע למקום למקום ה-21 במצעד הפזמונים השנתי תשמ"א של רשת ג'. עוד כלל האלבום את "אלה הם שירי", "מחפש אותך" (בשניהם - מילים: סמדר שיר), "נערה" (מילים ולחן: אביהו מדינה) ו"דנה" (מילים: בטי חסיד, לחן: אבנר גדסי וטובי עובד).
באפריל 1984 יצא אלבום האולפן החמישי "דף חדש", בו הלחין גדסי את כל השירים, למעט "נערה מספרד", שהולחן על ידי יהודה בדיחי ונכתב על ידי ניסן פרידמן. השיר זכה להצלחה גדולה ודורג במקום ה-18 במצעד הפזמונים השנתי של רשת ג' לשנת תשמ"ד (1984). עוד כלל האלבום את "חלפו ימיי" (מילים: אילן גולדהירש) "יום רודף יום" (מילים: אבנר גדסי), "אבנר" (מילים: רוני בראון), "בני אדם" (מילים: זהבה אלרואי) ו"בין קשת לענן" (מילים: עוזי חיטמן). עיבודי השירים נחלקו בין אלדד שרים ואלברט פיאמנטה, ובהקלטות השתתפו חברי להקת "ברוש", ז'אן פול זימבריס בתופים וכלי הקשה, מיקי שביב בגיטרה בס, חיים רומנו בגיטרות ונגנים נוספים בכלי נשיפה ומיתרים.
בפברואר 1985 השתתף בפעם השלישית בפסטיבל הזמר המזרחי "דרור" עם השיר ארץ חמדה" (מילים ולחן: אסתר לוי, עיבוד: אורי קריב)
ב-1986 הורשע בעבירות מס ונידון לחודש מאסר בפועל.
באמצע 1991 הוציא את אלבום האולפן השישי - "הגברים בוכים בלילה". שיר הנושא של האלבום (מילים: אלון אבידר, לחן: מני קוממי) הפך ללהיט גדול ולאחד השירים המזוהים ביותר עם גדסי. עוד כלל האלבום את "כנגד כל הסיכויים" שהלחין גדסי (מילים: אהוד מנור). עוד באותה שנה הוציאה חברת "קוליפון" לראשונה בפורמט דיסק, אוסף להיטים של הזמר: "להיטי זהב 90-70" משלושת אלבומיו הראשונים.
לאלבומו של נתי לוי "השמים הם הגבול" שיצא ב-1993 הלחין גדסי את "הקבצן".
ב-1998 באלבום המחווה לשירי זוהר ארגוב - "חברים שרים זוהר", חידש גדסי את "יד ענוגה".
בשנת 2006 הוא הלחין מוזיקה לשיר "דרכי" ושר אותו ביחד עם יהודה סאלאס באלבומו.
ב-2010 לפרויקט ולאלבום "שרים עוזי חיטמן" חידש את "ניגונה של השכונה", שהתפרסם בביצועו של יזהר כהן.
בדצמבר 2016 השתתף בנו של גדסי, בן גדסי, בעונה הרביעית של התוכנית The Voice ישראל והודח בשלב הסופר באטל.
באוקטובר 2018 הוענק לגדסי פרס "מפעל חיים" בתחום של מוזיקה ישראלית ים-תיכונית מטעם משרד התרבות. בנימוקי הוועדה להענקת הפרס נכתב כי "מראשית פעילותו האמנותית, בשלהי שנות ה-60, הסתמן גדסי כפורץ דרך בשילוב מקצבים מערביים, כרוק'נרול ובלוז, ביצירתו האישית, בהמשך הטמיע השפעות מוזיקליות מגוונות - נשמה, ריתם אנד בלוז וסן רמו - בשורשיו התימניים-מזרחיים מבית, בדרך ליצירת מוזיקה ים תיכונית מרובדת ועזת ביטוי, מרגשת וסוחפת. בהיותו יוצר מקורי, נחשב גדסי למוזיקאי של מוזיקאים, יוצר שזוכה להערכה רבה בקרב עמיתיו, יעידו על כך שיתופי הפעולה הרבים שלו עם מיטב האמנים".
באוקטובר 2020 במסגרת הפרויקט המוזיקלי "צו השעה" חידש את "רק החיים" שביצע במקור לאה שמש באלבום הבכורה שלה מ-1990. את החידוש עיבד והפיק מוזיקלית פיטר רוט.
בינואר 2021 לראשונה לאחר זמן רב הוציא שיר חדש - "שוב להתאהב" למילים ולחן של מאור כהן ופיטר רוט, עיבוד והפקה מוזיקלית של פיטר רוט ואופיר קנר.
מתגורר באזור.
קצות החושן
ספר קצות החושן (המכונה בעגה הישיבתית האשכנזית "קְצוֹיס") הוא חיבור על חלק חושן משפט בשולחן ערוך, שחובר על ידי הרב אריה לייב הלר. אף על פי שהספר חובר כביאור על השולחן ערוך, מגמתו של הספר היא עיונית-לימודית. עקב כך, הספר אינו נצמד לדברי השולחן ערוך, אלא משתמש בהם כבסיס לבירור סוגיות והעלאת חידושים. ספר זה השפיע רבות על צורת הלימוד בישיבות, והעיון בו נפוץ מאוד בהן. הוא נלמד הן במסגרת לימוד עיוני ישיבתי והן במסגרת לימודי הלכה.
שם הספר
הספר נכתב על סדר חלק חושן משפט בשולחן ערוך, ולכן נקרא שמו "קצות החושן" כלומר קצה ושוליים לחושן המשפט. מילים אלו על בסיס הפסוק "עַל שְׁנֵי קְצוֹת הַחֹשֶׁן" (שמות, לט טז).
חלקי הספר
חלקו הראשון של הספר נדפס בעיר לבוב בשנת ה'תקמ"ח. החלק השני נדפס שם בשנת ה'תקנ"ו. מאז נדפס הספר פעמים רבות נוספות, ואף נדפס בספר ה"שולחן ערוך" בחלק מהמהדורות. על הדפסת הספר פיקח אחיו הרב יהודה כהנא הלר שאף הדפיס בסוף הספר את חיבורו "קונטרס הספקות".
מסופר שכאשר באו האחים לבקש הסכמה לספריהם מהרב צבי הירש מלבוב (נכד הרב יעקב יהושע פלק מחבר הפני יהושע), ננזפו קשות על פלפולים מיותרים ונייר מבוזבז בנימוק ש"רובם ככולם בונים מגדלים פורחים באוויר ולא יורדים לעומקה של הלכה", וגורשו מביתו, אך השאירו לו עותק. במשך הלילה קרא בספר ובבוקר זימן אותם אליו והתנצל.
כתיבת הספר והשפעתו
צמיחתה של הפרשנות התלמודית הקונספטואלית במאה ה-18 הובילה לכתיבת ספר 'קצות החושן'. הספר נכתב כהמשך לחיבורים סמ"ע, שפתי כהן, ואורים ותומים – נושאי הכלים לשולחן ערוך חושן משפט הקודמים לו, וסיים יחד עם בן זוגו הנתיבות המשפט את סוגת נושאי הכלים לשולחן ערוך. נוכחותם של הסמ"ע, הש"ך, והאורים ותומים בחיבוריו היא גדולה מאוד . את נוכחות האורים ותומים הוא עצמו מדגיש בהקדמתו לספר:.
הספר תרם תרומה עצומה לפריחת הלמדנות באירופה. את שיטת הלימוד הזו מתאר חוקר התלמוד והספרות הרבנית ישראל מ' תא-שמע: "השפעותיה האינטלקטואליות של תנועת ההשכלה האירופית המתעוררת ניכרות בתחומי הספרות הרבנית האורתודוקסית בת הזמן לא פחות, ואולי יותר, מאשר בתנועת ההשכלה החילונית המאוחרת לה, בהביאם אליה פריחה לימודית ומתודולוגית חסרת תקדים, ובשנותם כליל את מערכות הלימוד הישנות ואת סדר העדיפויות בתוכן".
את התקבלותו הרחבה של הספר בעולם הישיבות ומרכזיותו בתהליך התפתחותה של שיטת הלימוד החדשה בישיבות ליטא מתאר הרב זווין : "שיטות הראשונים במקצוע גדול שבתורה זה, סברותיהם ומקורותיהם ודעותיהם, נעוצים ומשורשים ומבוססים ב'קצות החושן' יותר מבחושן (השולחן ערוך) גופו. החושן נותן לנו את פסקי הדינים, הלכות הקבועות וב'קצהו' אנו מרגישים את הרוח והנשמה של אותם הדינים, אנו מתרוממים אל על למקורות רבותינו הראשונים אשר הורו ואשר הוגו את ההלכות היסודיות, ויורדים למעמקי צפונותיהם לדלות את הפנינים והמרגליות הספונים בתוכם, האור הגנוז של הראשונים בוקע דרך פסקי ה'שולחן ערוך', הלוך הם והנלוים להם, ועבור דרך נושאי כליו, מורינו ומאורינו הכוהנים ותורתם, וחוזר ומתגלה ביפעת זהרו בשוליו וב'קצהו'. הפך הקצה לראש. ממנו פינה וממנו יתד, והוא משמש בפום רבנן ותלמידיהון לאבן הראשה ולנקודת מוצא, הוגים בו בעיון נמרץ לאו דווקא בתורת פירוש לשלחן הערוך, ולאו דווקא בתורת פוסק הלכות – קובעים בו בתורת משנה ראשונה, כבנין אב אשר ממנו נמשכים קוים, תליסר מתיבתא במישרין ובעקיפין, לארכן ולרחבם, ומה שחשוב יותר – לעמקם של חדרי תורה במרבית סוגיות התלמוד. דרך הבנתו הישרה ואופן הסברתו הקולעת, מאין כמותם ליישר את השכל ולהדריך את הוגי התורה לבל ילכו ארחות עקלקלות. לא לחנם נתקבל הספר בחיבה ובהערצה במרבית הישיבות הגדולות".
השפעתו ההלכתית
בהקדמתו לספר טען הרב אריה לייב הלר שניתנה לחכמים רשות לקבוע את פסיקת ההלכה על פי מה שנראה להם כאמת על פי שיקול דעתם והכרעת שכלם, אף אם באמת האמת שונה:. במקביל הוא מסתייג מחידושים שהמחדש אינו משוכנע באמיתתם:. לדברים אלו של הרב הלר הייתה השפעה על פסיקת ההלכה בדורות שאחריו, ויש הסוברים כי היא הובילה לערבוב בין הסגנון העיוני והלמדני (המבוסס על השכל האנושי, כדברי רבי אריה לייב הלר) ללימוד ההלכה ופסיקתה.
בשמונה מקומות בספר מזכיר המחבר מקרים שבאו לפניו ואת פסיקתו ההלכתית על בסיס טיעוניו הלמדניים.
מאז פרסום הספר, בתי הדין מסתמכים רבות על קצות החושן בפסיקותיהם בדיני ממונות.
בעקבות הספר
בעקבות ספר ה'קצות החושן' נכתב ספר "נתיבות המשפט" בו משיג הרב יעקב לורברבוים על דברי הספר קצות החושן. לאחר הפצת הנתיבות פרסם רבי אריה לייב הלר קונטרס בשם "משובב נתיבות", בו הוא משיב על השגותיו של רבי יעקב. רבי יעקב לא טמן ידו, וכתב מהדורה חדשה בה הוא משיב על השגותיו של בעל "קצות החושן" על ספרו. מהדורה זו נקראה לאחר פטירתו "יאיר נתיב". הגהות ברוך טעם מאת רבי ברוך תאומים-פרנקל.
על ספר קצות החושן נכתבו מספר ספרי ביאורים וחידושים. ידועים במיוחד ספרי 'טבעת החושן' של הרב חיים פינחס שיינברג, ומהדורתו של הרב יחיאל דזימיטרובסקי הכוללת הערות למדניות בשם 'מלואי חושן'.
על שם הספר נקרא רחוב "קצות החושן" בשכונת קריית ספר במודיעין עילית.
מהדורות הספר
הספר נדפס במהדורות רבות, מהם:
הגדלת פרוזדור ימין
הגדלת פרוזדור ימין (באנגלית: Right atrial enlargement - RAE) היא סוג של קרדיומגליה, או הגדלת לב.
גורמים
בין הגורמים השכיחים להגדלה אפשר למצוא :
אבחנה
הגלים החשמליים של הדפולריזציה של הפרוזדורים מתבטאים בגל P בתרשים האק"ג, ולכן במצב של פרוזדור מוגדל גל P יהיה בעל אמפליטודה גבוהה יותר ("P ריאתי" P pulmonale).
הקריטריונים לאבחון הגדלת פרוזדור ימין באק"ג הם :
אליפות אירופה בכדורסל 2015
אליפות אירופה בכדורסל 2015 המכונה יורובאסקט 2015, הייתה האליפות היבשתית ה-39 שאורגנה על ידי פיב"א אירופה. באליפות השתתפו 24 נבחרות לאומיות בכדורסל ממדינות אירופה. משך הטורניר היה שבועיים, בתאריכים 5–20 בספטמבר 2015.
הטורניר היווה גם מוקדמות לטורניר הכדורסל של אולימפיאדת ריו דה ז'ניירו (2016). שתי העולות לגמר העפילו אוטומטית לטורניר, וחמש הנבחרות שמוקמו 3 עד 7 הבטיחו את השתתפותן בטורניר הקדם-אולימפי שיתקיים לפני האולימפיאדה.
המדינה המארחת
ב-18 בדצמבר 2011 נבחרה אוקראינה כמארחת הטורניר. קודם לכן נשקל לפצל את האירוח בין 4 מדינות שהגישו מועמדות משותפת, צרפת-גרמניה-איטליה-קרואטיה, אך אלו הסירו את מועמדותם ימים ספורים לפני הבחירה. בעקבות משבר אוקראינה הוחלט ב-14 ביוני 2014 לבטל את אירוח הטורניר באוקראינה. במכרז המחודש פיב"א אירופה הודיעה על שמונה מדינות שהגישו מועמדות לאירוח. צרפת, גרמניה, טורקיה, קרואטיה, לטביה, פינלנד, פולין וישראל. עד 27 באוגוסט 2014 הוגשו הצעות האירוח לחלק מהטורניר או כולו כולל מסמכים נלווים. ב-8 בספטמבר 2014 הוכרזו 5 ערים שיארחו את האליפות. שלב הבתים נערך בערים זאגרב בקרואטיה, ברלין בגרמניה, ריגה בלטביה ומונפלייה בצרפת. שלבי הגמר נערכו בעיר ליל בצרפת.
שלב המוקדמות
24 נבחרות אירופאיות חולקו בהגרלה ל-7 בתי מוקדמות בהם התקיימו מפגשים כפולים בשיטת בית-חוץ. כל בית הכיל 3–4 קבוצות ומשלב המוקדמות העפילו לטורניר 13 נבחרות נוספות לאלו שהעפילו מראש. הנבחרות שהעפילו מהמוקדמות הן 7 הנבחרות שהגיעו לראש טבלת הניצחונות של הבתים ו-6 הסגניות הטובות ביותר. בבית המוקדמות של נבחרת ישראל בכדורסל שיחקו גם מונטנגרו, הולנד ובולגריה. משחקי הבית של ישראל התקיימו בקפריסין עם נוכחות קהל דלילה בעקבות מבצע צוק איתן שגרם לחשש לאירוח אירועי ספורט בישראל.
הנבחרות המשתתפות
לטורניר העפילו הנבחרות הבאות:, , , , , , , , ו, שהעפילו בשל השתתפות בגביע העולם בכדורסל 2014 בספרד. העפילה לאחר ניצחון בטורניר המקדים לשלב המוקדמות הרגיל שיועד לנבחרות שלא העפילו לאליפות אירופה בכדורסל 2013. בנוסף להן משלב המוקדמות העפילו לטורניר הנבחרות הבאות:, , , , , , , , , , , ו.
נבחרות ליטא וספרד שהעפילו לגמר העפילו אוטומטית לטורניר האליפות האולימפית בכדורסל באולימפיאדת ריו דה ז'ניירו (2016). סרביה, צרפת, יוון איטליה וצ'כיה שדורגו בטורניר במקומות 3–7 העפילו לטורניר המוקדמות האולימפי העולמי בכדורסל ב-5 עד 11 ביולי 2016 (בו ישתתפו 18 נבחרות מרחבי העולם שיפוצלו ל-3 בתים) שמתוכו יעפילו עוד 3 נבחרות מהעולם (אחת מכל בית) לטורניר הכדורסל האולימפי באולימפיאדת ריו.
אולמות המשחקים
חמש ערים בארבע מדינות אירחו את הטורניר. ברלין בגרמניה, זאגרב בקרואטיה, ריגה בלטביה, מונפלייה וליל בצרפת.
השלב השני
אצטדיון: אצטדיון פייר מורואה ליל, צרפת
יישום אינטרנט מתקדם
יישום אינטרנט מתקדם (באנגלית: Progressive Web Application או PWA) הוא סוג של יישום מחשב שעובד כאתר אינטרנט עם חווית אפליקציית Native ללא תלות בדפדפן. יישומי אינטרנט מתקדמים נכתבים באמצעות HTML, JavaScript, CSS, ו-WebAssembly. היישומים פועלים בכל פלטפורמה שבה יש דפדפן שתומך בתקנים הנדרשים, ביניהם מחשבים שולחניים וטלפונים ניידים.
מכיוון שיישום אינטרנט מתקדם הוא סוג של דף אינטרנט הוא לא דורש כלי הפצה נפרד. המפתחים יכולים לפרסם את היישום באופן מקוון, לוודא שהוא עומד בכל הדרישות הבסיסיות, והמשתמשים יוכלו להוריד את היישום למסך הבית שלהם. ניתן גם לפרסם יישומי אינטרנט דרך App Store ו-Google Play.
חלופות קודמות
במעמד השקת האייפון ב-2007, הכריז סטיב ג'ובס שיישומי אינטרנט (שפותחו באמצעות HTML 5 בארכיטקטורת AJAX) יהיו הפורמט הסטנדרטי לפיתוח אפליקציות באייפון. לא נדרשה ערכת פיתוח תוכנה (SDK), והאפליקציות שולבו באייפון באמצעות הדפדפן ספארי. באוקטובר 2007 הודיע סטיב ג'ובס כי בכוונת החברה להשיק SDK במועד מאוחר יותר, מה שהקל על אפל לעבור להשתמש ב-App Store, כדי להקשות על פריצת מערכת ההפעלה ולאור דרישות המפתחים.
החל מ-2010 ואילך, דפי אינטרנט דינמיים אפשרו ליצור יישומי אינטרנט אינטראקטיביים. עיצוב אתרים רספונסיבי והגמישות בגודל המסך הפכו את הפיתוח לנגיש יותר. שיפורים בשפות כמו HTML וג'אווה סקריפט הביאו יכולות חדשות ליישומי האינטרנט והפכו את חוויית השימוש בהם לדומה יותר לאתר.
בשנת 2013 הוציאה מוזילה את Firefox OS, מערכת הפעלה בקוד פתוח להפעלת יישומי אינטרנט כיישומי ברירת מחדל בטלפונים ניידים. הפיתוח של המערכת הסתיים ב-2016, וב-2017 היא נזנחה לחלוטין. עם זאת, חלקים קטנים מהמערכת משמשים ב-KaiOS.
הצגת הכלי
ב-2015, המעצב פרנסיס ברימן ומהנדס גוגל כרום אלכס ראסל המציאו את הביטוי "יישום אינטרנט מתקדם" כדי לתאר יישומים שעושים שימוש בדפדפנים כדי לאפשר למשתמשים לשדרג את יישומי האינטרנט שלהם ליישומים מתקדמים במסגרת מערכת ההפעלה. לאחר מכן, גוגל החלה לשים דגש על קידום PWA באנדרואיד. דפדפן פיירפוקס החל לתמוך ביישומים אלה ב-2016, ומיקרוסופט אדג' וספארי של אפל החלו לתמוך ב-2018.
בדצמבר 2020, דפדפן פיירפוקס בגרסת הדסקטופ זנח את התמיכה ב-PWA.
חנויות
מכיוון שיישומי אינטרנט הם בעצם דפי אינטרנט, אין להם צורך בחנויות אפליקציות או בכל אמצעי הפצה אחר. כמו כן, אין דרישה מהמפתחים להשתמש בחנויות האפליקציות של אפל, גוגל, מיקרוסופט וכדומה כדי להתקין יישומים כאלה. עם זאת, חנויות יישומים מסוימות תומכות בהורדת יישומי אינטרנט בדרגות משתנות. בחנות היישומים של מיקרוסופט היא אף מפרסמת אוטומטית, ללא אישור המפתחים, יישומי אינטרנט שהתגלו באינדקס האתרים של בינג.
מאפיינים
יישומי אינטרנט מתקדמים מיועדים לעבוד על כל דפדפן שתומך בתקן. בדומה לפתרונות חוצי–פלטפורמות אחרים, המטרה היא לאפשר למפתחים לפתח יישומים בקלות רבה יותר לעומת אפליקציות נייטיב.
יישומי אינטרנט מסוימים בארכיטקטורה המכונית App Shell Model. במודל זה, מתאפשר ל-PWA לפעול גם ללא חיבור לאינטרנט. עובדה זו יכולה לשפר את זמן הטעינה, על ידי טעינת מסגרת ראשונית ולאחר מכן להוריד תוכן נוסף בצורה דינמית.
לעומת אפליקציות Native
בשנת 2017 השיקה טוויטר את טוויטר לייט, גרסת PWA של אפליקציית הנייטיב באנדרואיד וב-iOS. לפי טוויטר, הגרסה הקלה צרכה רק 1%–3% מגודל האפליקציה הרגילה. סטארבקס גם היא מספקת אפליקציית PWA, שקטנה ב-99.84% מהמקבילה שלה ל-iOS.
ביקורת שפורסמה בפורבס בשנת 2018 מצאה שמשתמשים ב-PWA של פינטרסט השתמשו בו 40% יותר לעומת המשתמשים באתר הרגיל לנייד. בנוסף, שיעורי ההכנסות ממודעות גדלו ב-44% והמעורבות עלתה ב-60%.
טכנולוגיות
ישנן טכנולוגיות רבות המשמשות ליצירת יישומי אינטרנט מתקדמים. יישום נחשב ל-PWA אם הוא עומד בקריטריונים שונים ויכול לפעול במצב לא מקוון, וכן במידה וניתן להוסיף אותו לדף הבית של המכשיר.
WebAssembly
WebAssembly מאפשרת הרצת קוד מראש בדפדפן האינטרנט במהירות דומה למהירות המקורית. ספריות שכתובות בשפות כמו שפת C יכולות להתווסף ליישומי אינטרנט.
אחסון נתונים
Web Storage הוא API סטנדרטי של W3C המאפשר אחסון ערכי מפתח בדפדפנים מודרניים. ה-API מורכב משני אובייקטים: sessionStorage שמאפשר אחסון שנמחק עם סגירת הדפדפן, ו-localStorage שנשמר לאורך ההפעלות.
Indexed Database API
Indexed Database API הוא מסד נתונים בסיסי של W3C שזמין בכל הדפדפנים בעולם. הוא מאפשר אחסון של אובייקטי JSON וכל המבנים שניתן להציג כמחרוזת.
ניקולאס גונסאלס
ניקולאס איוואן גונסאלס (בספרדית: Nicolás Iván González; נולד ב-6 באפריל 1998 בבלן דה אסקובר שבארגנטינה) הוא כדורגלן ארגנטינאי המשחק בעמדת קשר הכנף בקבוצת פיורנטינה מהסרייה א' ובנבחרת ארגנטינה.
קריירת מועדונים
ב-10 ביולי 2018 חתם גונסאלס על חוזה לחמש עונות בשטוטגרט מהבונדסליגה. ב-18 באוגוסט ערך את הופעת הבכורה שלו במועדון, בהפסד 2-0 להנזה רוסטוק במסגרת הסיבוב הראשון של הגביע הגרמני לעונת. ב-26 באוגוסט ערך את הופעת הבכורה שלו בליגה, בהפסד 1-0 למיינץ 05 במסגרת המחזור הראשון לעונת 2018/2019. ב-22 בדצמבר הבקיע את שער הבכורה שלו במועדון, בהפסד 3-1 לשאלקה 04 במסגרת המחזור ה-17 בליגה. הוא שיחק במועדון במשך שלוש עונות במסגרת הבונדסליגה והבונדסליגה השנייה, בהן ערך 72 הופעות ליגה והבקיע 22 שערים.
ב-23 ביוני 2021 חתם גונסאלס על חוזה לחמש עונות בפיורנטינה מהסרייה א'. ב-13 באוגוסט ערך את הופעת הבכורה שלו במועדון, בניצחון 4-0 על קונצזה במסגרת הסיבוב הראשון של קופה איטליה לעונת. במשחק זה הבקיע את שער הבכורה שלו במועדון. ב-22 באוגוסט ערך את הופעת הבכורה שלו בליגה, בהפסד 3-1 לרומא במסגרת המחזור הראשון בליגה לעונת 2021/2022. ב-28 באוגוסט הבקיע את שער הבכורה שלו בליגה, בניצחון 2-1 על טורינו במסגרת המחזור השני בליגה. בעונתו הראשונה במועדון ערך 33 הופעות ליגה, בהן הבקיע שבעה שערים.
קריירה בינלאומית
ב-14 באוקטובר 2019 ערך גונסאלס את הופעת הבכורה שלו בנבחרת ארגנטינה, בניצחון 6-1 על נבחרת אקוודור במשחק ידידות. ב-12 בנובמבר 2020 הבקיע את שער הבכורה שלו בנבחרת, בתיקו 1-1 נגד נבחרת פרגוואי במסגרת מוקדמות מונדיאל 2022.
הוא נכלל בסגל נבחרת ארגנטינה לטורניר קופה אמריקה 2021, בו זכתה נבחרתו, וערך חמש הופעות בטורניר.
נכלל בסגל נבחרת ארגנטינה בטורניר מונדיאל 2022, אך נגרע מהסגל מספר ימים לפני פתיחת הטורניר בשל פציעה.
הבוזגלוס
הבוזגלוס היא תוכנית דוקו-ריאליטי העוקבת אחר אורח חייה של משפחת בוזגלו כ"משפחה הראשונה של הכדורגל הישראלי", ומשודרת בערוץ yes Comedy ב-yes וב-STINGTV, החל מ-20 בנובמבר 2017.
עלילה
העלילה עוקבת אחרי משפחת בוזגלו, יעקב וחני ההורים שהתגרשו ואחרי 20 שנה התחתנו במהלך העונה הראשונה.
הבן הבכור – אוהד: במהלך העונה הראשונה התגרש מפאני. הסדרה עוקבת אחר חיי הרווקות שלו ואחרי היחסים שלו עם פאני. במהלך העונה השישית טס לצילומי הישרדות עם פאני. לזוג ארבעה ילדים.
הבן השני – אסי: בעלה של עדי. במהלך העונות הראשונות אסי לא כל כך בלט, בעונה הרביעית טס להישרדות וזכה במקום הראשון. משם הוא החל להתבלט יותר, במהלך העונות החמישית והשישית החל לפתח עסקים ולהתפרסם. רוב העלילה של העונה השישית עקבה אחרי הסכסוך של עדי עם מירן ופאני על גבות ו"סטורים" באינסטגרם עד שבאמצע העונה הייתה "סולחה" והבנות השלימו. לזוג אסי ועדי יש ארבעה ילדים, הילדה הרביעית הייתה עוד טרם נולדה במהלך העונה השישית, והלידה הרתה במהלך העונה השביעית.
הבן השלישי – מאור: ה"כוכב" של המשפחה, היה נחשב לאחד משחקני הכדורגל הטובים בישראל. אביו יעקב היה הסוכן שלו. מאור נפצע במהלך העונות השלישית והרביעית. בעונה השישית הכריז על פרישה מעולם הכדורגל והפך להיות DJ. מאור נשוי למירן – דוגמנית וקוסמטיקאית. בעונה השישית הייתה בסכסוך עם עדי. לזוג שני זוגות תאומים, הזוג השני נולד במהלך העונה הראשונה.
הבן הקטן – אלמוג: שחקן כדורגל, הבן ה"שקט" וה"מצחיק" במשפחה, אביו היה הסוכן שלו עד לעונה השישית. נשוי לנטליה – דוגמנית ובעלת עסק לבגדי ים. במהלך העונה החמישית הזוג ניסה להיכנס להריון ללא הצליח, בעונה השישית הזוג הצליח להיכנס להריון. לזוג שלושה ילדים. הבן הקטן ביותר היה בבטן ונולד במהלך העונה השישית.
העסקה הפטריארכאלית
העסקה הפטריארכלית (באנגלית: Patriarchal Bargain) הוא מונח שטבעה חוקרת יחסי המגדר, אסלאם ומזרח תיכון, דניז קנדיוטי (Deniz Kandiyoti) במאמרה משנת 1988, Bargaining with Patriarchy. המונח מתאר את אסטרטגית הפעולה של הפרט בעל מעמד נחות, אסטרטגיה שדומה לפעולת מיקוח, בתוך מערכת של מגבלות, קרי המסגרת הפטריארכלית. לטענתה של קנדיוטי, המונח פטריארכיה והדיון בו הוביל ליצירת תפיסה מונוליטית לגבי השליטה הגברית, ללא התייחסות לאופן שבו הסדרים תרבותיים והיסטוריים בין המינים התבצעו ולפיכך היא מצאה את הצורך ביצירת מונח שיתאר את ההסדרים הללו, להלן "העסקה הפטריארכלית". קנדיוטי הציגה את הפרט, לרוב נשים, כשחקן בעל רציונל שמנצל טווח של אסטרטגיות הברורות בהקשר התרבותי שלהן.